potvrdenie o úhrade
toto potvrdenie vyžaduje katastrálny úrad v prípade predaja bytu, alebo ak je vlastník žiadateľom o úver a pod. potvrdenie o úhradách je spoplatňovanou službou na základe platného cenníka služieb a to sumou 4,80€.
vzhľadom na skutočnosť, že ekonómky musia pred vydaním potvrdenia skontrolovať platobnú disciplínu vlastníka - žiadateľa, je v záujme zrýchleného konania možné si toto potvrdenie objednať e-mailom alebo telefonicky počas stránkových hodín. po objednávke si vlastník osobne vyzdvihne potvrdenie v sídle spoločnosti vsd s.r.o., trebišovská 3, bratislava, počas stránkových hodín alebo po dohode s ekonómkou je možné aj mimo stránkových hodín.
pri tohtoročných vyúčtovaniach z pohľadu obsahu nedošlo k žiadnym zmenám. vo vyúčtovaní je potrebné si skontrolovať odpočet vodomerov, meračov tepla a počet osobomesiacov. položky za služby sú rozpočítavané najmä podľa týchto ukazovateľov. ak vlastník zistí chybu vo vyúčtovaní, mal by bezodkladne podať reklamáciu. ešte pred podaním by si ale mal skontrolovať, či správne a či vôbec nahlásil všetky spomínané údaje správcovi. údaje na rozúčtovaní totiž nemusia byť úplne správne v prípade, že správca sa k nim jednoducho nedostal a vo vyúčtovaní urobil kvalifikovaný odhad nákladov. aj v takom prípade je správca povinný prijať reklamáciu.